Midt-Troms regionråd er et interkommunalt samarbeid mellom seks av kommunene, det vil si alle unntatt Lavangen, som tilhører Hålogalandsrådet. Området sokner til Nord-Troms tingrett og Senja tingrett, med unntak av Salangen og Lavangen som kommer under Midtre Hålogaland tingrett. Sorenskriveren i Senja holder til på Finnsnes. Senja prosti dekker kommunene Balsfjord, Bardu, Dyrøy, Lavangen, Målselv, Salangen, Senja og Sørreisa i Nord-Hålogaland bispedømme i Den norske kirke. Økonomiske regioner, også kalt handelsdistrikter, er inndelinger for statistisk bruk. Midt-Troms består av to slike: Andselv (består av kommunene Gratangen, Lavangen, Salangen, Bardu og Målselv) Finnsnes (består av kommunene Sørreisa, Dyrøy og Senja) Post og telefon: Felles for kommunene i Midt-Troms er postnummer som begynner på 93. Lavangen (Tennevoll) hadde tidligere postnummer 9465, men har nå 9357. Fasttelefonnummer begynner på 771 (Lavangen, Salangen, Bardu, Dyrøy) eller 778 (Målselv, Sørreisa og Senja). Hele Midt-Troms har en felles utgave av katalogen . Kjennemerke for motorkjøretøyer: Kjøretøyer i Midt-Troms blir registrert og skiltet ved trafikkstasjonen på Finnsnes med bokstavkombinasjonene ZD, ZF og ZJ.